[{"text_idx": "#000002", "text": "\u201cMinisteriu da justica dadaun ne\u2019e halo, altersaun ba kodigu penal, adita no insere tan artigu Ne\u2019en ba iha Lei Kriminaliza Defamasaun. Ne\u2019ebe iha hela faze sosializasaun ba entidade sociedade sivil. Ho objetivu atu tane as valores ema umana. Tamba lakon ona kultura respeitu malu. Ita la dun tau importansia, ita la dun respeitu didiak ema hanesan humanu. La\u2019os ema bo\u2019ot de\u2019it, mais ema nu\u2019udar humanu."}, {"text_idx": "#000003", "text": "Ita la halo lei foun ruma. Maibe prosesu normal redasaun relativa nian ne\u2019e, ami bolu katak aditamentu atu halo alterasaun ba Kodigu penal. Ita adita, ita insere tan, artigu hamutuk Ne\u2019en (6). Hodi kompleta kodigu penal ne\u2019ebe que artigu ida ne\u2019e refere. Tamba iha seksaun ida ita hanaran seksaun krimi kontra orgaun. Ita fokus liu ba defamasaun injuria no defamasaun ba pessoal falesida (ema ne\u2019ebe mate ona). Ida ne\u2019e maka fo sai premeiru maibe depende mos ba diskusaun ne\u2019ebe agora la\u2019o namanas hela. Konformi ba dinamika diskusaun.\u201d"}, {"text_idx": "#000004", "text": "proposta artigo kona-ba krimi kontra humana. Kontra vida pessoal humanu ne\u2019e atu dehan katak iha artigo 187 katak ba ema ne\u2019ebe deit ho qualquer forma hakarak ofende gravemente Memoria Pessoal falecido (mate tiha ona) entaun ida ne\u2019e mak ita temi ba keixa. Bele husu keixa ba parte Judisiaria nian ba Tribunal. Ho nia pena abstratu 6 mezes ba prizaun, tantu iha ne\u2019e mak atu hatete katak nia humanu ne\u2019e iha duni. Ema ne\u2019e mate tiha ona mos ita la iha Direito ba Tolok nia, ida ne\u2019e hanesan la tama iha logika ho gravamente tolok. Tan ema ne\u2019ebe mate tiha ona, iha lei ida ne\u2019e nia regula kona-ba ida ne\u2019e."}, {"text_idx": "#000006", "text": "Tuir ami nia hare katak, desenvolvimentu ema nian sempre sa\u2019e hela de\u2019it hasoru era teknolojia oin-oin. Atu hatudu didiak ita nia identidade nu\u2019udar timor oan, kultura timor ida respeitu malu ne\u2019e agora lakon hotu. Ita la dun tau importansia, ita la dun respeitu didiak ema hanesan humanu. La\u2019os ema bo\u2019ot de\u2019it, mais ema nu\u2019udar humanu. Ida ne\u2019e maka importante tebes, tamba ita labele tolok fali ema ida ne\u2019ebe, que ita hanesan Maromak nia ilhas. Ita la bele kompara fali ema ho Animal. Ita tolok hanesan Animal, ita dehan nia animal. Ita hatu\u2019un tiha ema ne\u2019e nia dignidade hanesan fali animal ida. ami hanoin katak, lei ne\u2019e sei hatu\u2019ur fila fali, tamba ami hare\u2019e nasaun barak desenvolvido ema la tolok malu arbiru. la\u2019os fasil ba ema atu hasa\u2019i linguagem hodi hatu\u2019un ema, maibe sosiedade ita nian agora fasil tebe-tebes. Ida ne\u2019e maka ami nia hakarak oinsa atu bele regula diak fali sasan sira ne\u2019e.\u201d Katak Nelinho"}, {"text_idx": "#000007", "text": "Saida mak difamasaun, Injuria no kriminaliza?"}, {"text_idx": "#000008", "text": "\u201cHa\u2019u esplika hanesan saida maka hakerek iha proposta lei ne\u2019e. Difamasaun ne\u2019e atu dehan katak, ha\u2019u ko\u2019alia a\u2019at Diretor A halo korrupsaun iha Ministeriu Justisa. Maibe ha\u2019u la ko\u2019alia direitamente ba Diretor A ne\u2019e. Ha\u2019u ba konta fali nia vida ba ema B, depois B ba tutan tan ba C, C ba tutan fali ba D maibe diretor A ne\u2019e, la hatene buat ida. Ida ne\u2019e maka difamasaun. Loron ikus mai Sr.diretor A ne\u2019e la\u2019o hela iha dalan, depois ema fo hatene nia. Hafoin hatene katak ema dehan ha\u2019u, halo korupsaun, ida ne\u2019e maka defamasaun."}, {"text_idx": "#000009", "text": "Mas injuria ne\u2019e porezemplu; ha\u2019u hatu\u2019un ka tarata ema nia dignidade ho objectivu. Hatu\u2019un dignidade maibe liu husi terseira parte fali. Hatu\u2019un ema nia dignidade tolok, tarata ema ne\u2019e face to face ka direitamente kedas, iha publiku ka iha ema balun nia oin ho intensaun atu hatu\u2019un ema. Ida ne\u2019e maka injuria tantu nia diferente ne\u2019e iha ne\u2019eba."}, {"text_idx": "#000010", "text": "kriminaliza mos Terseira parte ne\u2019ebe fo tutan lia falsu, ne\u2019e kriminaliza hotu kedas tamba nia krimi abstratu, tinan ida de\u2019it ba kade\u2019ia ou multa ba terseiras parte. Bele mos ligasaun ho media dalaruma, nia hatu\u2019un fali informasaun ne\u2019ebe lalos. Informasaun ne\u2019ebe la\u2019os mai husi fontes premeiru maibe mai fali husi fontes sira seluk-seluk ne\u2019ebe nia la konfirma."}, {"text_idx": "#000011", "text": "Iha krimi ida ne\u2019e, kategoria ba semi publiku. Depende ba keisa kuandu nia iha duni Bukti katak ema defama nia, hatu\u2019un duni nia honra ou nia dignidade. Nia ba hato\u2019o keixa ba Tribunal no Polisia katak, nia maka hanesan vitima husi defamasaun. Maibe maka ne\u2019e tenki iha ema tolok no intensaun hateten a\u2019at, iha lia falsu ka du\u2019un matak nia, intensaun atu hatu\u2019un ninia dignidade pessoal humanu iha publiku nia oin. Publiku la signifika katak iha reuniaun ruma mak iha ne\u2019eba, mais liu-husi media publiku ne\u2019ebe ema asesu hotu kedas."}, {"text_idx": "#000012", "text": "Buat ida pena kriminalidade ne\u2019e, so atribui de\u2019it ba ema ne\u2019ebe halo pena duni katak responsabilidade ne\u2019e pessoal la\u2019os responsabilidade ba ema seluk fali porezemplu, ha\u2019u maka halo pena, ha\u2019u maka halo krimi, la\u2019os ha\u2019u nia oan maka simu pena ne\u2019e la\u2019e. Maibe ema ida ne\u2019ebe maka halo ne\u2019e. Tamba pena ba asaun krimi ne\u2019e la bele reprezentativa. Katak Diretor Nelinho"}, {"text_idx": "#000014", "text": "\u201cEdukasaun ne\u2019e global, maibe estuda lei ne\u2019e ami estuda mos buat ida bolu dehan katak sosiolojia ka hukum sosial. Tuir peritus ida sosial hukum Professor Dr. Sargitu Harjon Sh. Mh nia livru kona-ba sosiolojia katak, \u201cforma povu sosiedade ida mos husi lei.\u201d Lei mos bele forma ema atu moris iha sosiedade nia di\u2019ak. Tamba ita hatene katak, iha ita nia moris, norma ha\u2019at maka tuir hela ita. Moral, etika, relijiaun, no norma \u2013 norma ikus liu atu regula ita ne\u2019e maka le\u2019i."}, {"text_idx": "#000015", "text": "Buat tolu ne\u2019e bok ba labele ona, sei mangame nafatin ida ikus tenki ba fali, norma lei estika regula ida ne\u2019e. Tamba ne\u2019e, ami fiar, konfiasa tomak katak ho lei se bele forma sosiedade ida. La\u2019os iha edukasaun husi uma-laran, edukasaun husi sosiedade no edukasaun husi formal eskola de\u2019it mais le\u2019i mos fo dalan hela."}, {"text_idx": "#000016", "text": "Ezemplu barak tebe-tebes, oinsa lei ne\u2019e bele estika ema. Hau fo ezemplu ki\u2019ik de\u2019it, uluk wainhira ita seidauk iha lei kona-ba roda viaria. Ema hotu-hotu sa\u2019e motor la tau helem mos la buat ida, kuandu depois le\u2019i ne\u2019e tama, hotu-hotu tenki uza helem. Depois no fim hotu-hotu sa\u2019e motor buka helem, hakarak ka lakohi tenki uza duni."}, {"text_idx": "#000017", "text": "Husi lei ne\u2019e, ami fiar metin katak sei regula komunidade. Hau fo Ezemplu seluk tan, agora dau-dauk parlamentu aprova tan lei, kona-ba anti korrupsaun. ida ne\u2019ebe prevensaun lubuk ida kedas, hanesan lei mai fo hela lampu sinal ida katak labele halo ida ne\u2019e, labele halo ida ne\u2019eba. Hakarak ka lakohi ema tenki la\u2019o tuir ona, la\u2019o tuir depois 10 anos 20 anos ita hare nia mudansa."}, {"text_idx": "#000018", "text": "Ba kazu sira kriminal ne\u2019ebe ke ligasaun violasaun seksual nene\u2019e kazu ida ne\u2019ebe komplexo oituan maibe lei sempre responde ba ida ne\u2019eba. ita kria lei para hodi responde situasaun sira ne\u2019e, tamba normalmente elemento krime ne\u2019e iha. Adves ita nia sociedade seidauk komprende diak sasan sira ne\u2019e. Ita dehan violasaun seksual ne\u2019ebe akontese ho violentu, tuir lei ne\u2019e katak akontesementu ne\u2019e, bele imidiante tenke hato\u2019o kedas keixa. Atu nune\u2019e labele lakon provas se kazu liu tiha fulan ida, tolu to\u2019o feto sente hanesan gravida tiha, foin keixa entaun defisil tebe-tebes ba parte justisa. Liu-liu polisia investigasaun sira."}, {"text_idx": "#000019", "text": "Ita liga ho artigu lei difamasaun ne\u2019e, ita labele ba keixa buat ida ho lian mamuk, tamba normalmente ema ida keixa ne\u2019e, nia sei defende nia an. Se ita ba ho lian mamuk defesil ita atu halo defesa los ka lae. Tamba ne\u2019e mak ohin hau dehan, wainhira akontese violasaun seksual por favor evedensia, faktus nene\u2019e labele lakon."}, {"text_idx": "#000020", "text": "Oin sa sansaun ba ema ne\u2019ebe halo kriminaliza difamasaun ba ema seluk?"}, {"text_idx": "#000021", "text": "Sansaun ne\u2019e depende ba nia todan, tantu ba iha krime difamasaun ho injuria. Depende abstratu to\u2019o tinan ida prizaun ou bele multa, depois ba iha pessoa ka ema ne\u2019ebe mate tiha ona. Ohin hau dehan ne\u2019e nia Pena prisaun, Pena abstratu ne\u2019e bele to\u2019o fulan Ne\u2019en (6) ou multa. Ida ne\u2019e maka nia agravasaun, se nia halo buat ida injuria ho difamasaun dala ida deit iha tempo hanesan. Sirkunstansia nia pena prisaun to\u2019o tinan tolu. Pena abstratu ne\u2019e depende ba tipo ba todan/ peso husi krime ne\u2019ebe ke nia halo ."}, {"text_idx": "#000022", "text": "Realizasaun kodigo penal ka Lei kriminaliza difamasun, hanesan parte ida reforma Judisiariu no Legislativa."}, {"text_idx": "#000023", "text": "\u201cne\u2019e laos hau nia kompetensia, atu responde. Sr.Ministro nia kompetensia maibe, atu dehan katak husi ami parte tekniko sempre pronto 24 oras, wainhira kuandu desijaun politiku mai dehan submete ohin, aban, fulan oin, konforme. Ami submete. Maibe Seidauk, agora Projeitu ne\u2019e sei lao hela iha Konsulta Publiku. Tuir Politika Sr.Ministro ninian ne\u2019e, alterasaun ba kodigu penal hanesan parte ida husi reforma judisiariu no legislativa. Atu reforma ida ne\u2019e, aditamente artigu balun. Ami mos hare hela artigu selu-seluk balun ne\u2019ebe presija atu kompleta kodigu penal ne\u2019e. Porezemplu, insestu asidio seksual."}, {"text_idx": "#000024", "text": "Durante tempu konsultasun Lei Kriminaliza defamasaun tuir diretor Nelino nia hare pro ho kontra kuaze atu hanesan."}, {"text_idx": "#000025", "text": "Neste momentu kuaze atu hanesan, ida kontra mai husi organizasaun hira oan, liliu mai husi kolega sira husi Jornalista. Stakeholder husi Ministeriu, sira kuaze Pro hotu artigu ida ne\u2019e, por exemplo mai husi Fokupers, Rede feto ninian ne\u2019e sira mos Pro tamba sira sente katak durante ne\u2019e feto mos sai vitima ba buat ida defamasaun ne\u2019e."}, {"text_idx": "#000026", "text": "Ita liga tan artigu kona-ba krime kontra honra ne\u2019e tamba ita hare rasik iha ita nia konstituisaun Republika iha lin\u0303a primeiru kedas artigu premeiru hateten, formas Republika Demokratika de Timor-Leste, ida ne\u2019ebe demokratiku mai husi vontade popular no respeitu pelo dignidade humanu. Iha artigu 29 direitu ida-idak hatete, \u201cA vida humana e\u0301 involvel,\u201d katak hau nia humana ne\u2019e labele viola. Ida ne\u2019ebe importante liu maka artigu 36 direitu ba honra privasidade hatene katak individu tomak iha direitu ba onra bom nome no nia reputasaun, ba nia imajem no mos reserva ba nia vida privada familiar ne\u2019e, konstituisaun garantia tiha ona artigu 40/41."}, {"text_idx": "#000028", "text": "Lae Lei ne\u2019e la hafraku. Justru mai para haforsa tan ita bo\u2019ot sira. Wainhira ita bo\u2019ot sira lao tuir ona lei No. 5 lei defamasaun, ita bo\u2019ot sira hakerek buat ida tenke iha fontes kredivel, informasaun ne\u2019ebe ke factual, los no akurasia. Laos informasaun ne\u2019ebe hau rona husi seluk depois hau tun ba obras sem konfirmasaun. Hau ladun kon\u0303ese diak mundo Jornalista, esperensia barak, le\u2019e barak, hare barak Jornalista mundu. Jornalista ne\u2019e kapas teb-tebes bele muda nasaun ida nia vida. Ita hare hanesan water aid ne\u2019e, Nicson Presidente Amerika ninian ne\u2019e tamba media, Penama hatun buat ida ne\u2019ebe, kualidade inklui Timor rasik nia historia, liu husi media hatun informasaun ne\u2019ebe ke los, katak akontese violasaun iha Timor. Laos, ita rona husi sorin ne\u2019eba seidauk los ita hatun, ita rasik viola ita nia lei komunikasaun sosial."}, {"text_idx": "#000032", "text": "Inklui mos kriasaun ID falsu agora normalmente, sei liu husi sibermatika. Porezemplu, hau tau tiha naran Maubere anan laos hau nia naran proprio ne\u2019e falsu. ID falsu mos ita tenke debate fila fali, saida maka ID falsu? katak ema ne\u2019e uza nia naran, nia la tau nia foto, por ezemplu hau lakoi tau hau nia foto hau tau fali foto laos ema seluk nian foto nasaun nian, foto ema seluk nian mos ida ne\u2019e ba fali krime kona-ba propridade intelektual. Ida ne\u2019e ita nian Lei mos seidauk iha."}, {"text_idx": "#000033", "text": "Ministerio justisa mos iha planu hela, kria lei ida ne\u2019e. Iha dalan Primeiru ami husi parte tekniku ba ratifika konvensaun Budapeste, koperasaun inernasional. Tamba 5% internasional. Ita atu ba kaer ema ne\u2019e iha ne\u2019ebe porezemplu ema ne\u2019e iha Afrika, America, Europa ne\u2019eba. Depois nia halo data base husi Timor, atu dehan saida ba nia se ita liga ba ne\u2019eba, ita ba kaer ema iha ne\u2019eba difisil. Tamba wainhira Timor-Leste la tama ba komisaun Budapeste, maske Timor-Leste nia lei iha rasik ne\u2019e mos belum tentu mengikat ho nasaun seluk, tamba komisaun Budapeste ne\u2019e tuir koperasaun internasional. Katak membru sira ne\u2019ebe assina konvensaun ne\u2019e iha obrigasaun halo kerja sama, tantu troka dadus ba malu tenki la\u2019o nafatin. Husi ami parte tenki halo ratifikasaun konvensaun Budapeste. Depois ita kria lei nasional cybercrime, hodi regula. mais lei krimanaliza difamasaun la iha, ita kaer ema ne\u2019e julga ho saida?"}, {"text_idx": "#000034", "text": "kazu kona-ba Sr.Lere Anan Timur, ema tolok nia iha facebook ne\u2019eba. Polisia konsegue hetan lori tiha mai, julga ho saida? artigu ida ne\u2019ebe dehan kazu sivil, ba kazu sivil bele tuir Provisaun iha Artigu 67 bele lori ba kompesasaun Bom Nome. Porezemplu hau husu hau nia naran nia kompesasaun Bom Nome hau husu ba nia $1 milaun dollar tamba kazu sivil.\u201d Katak Nelinho"}, {"text_idx": "#000036", "text": "Portavos movimentu kontra lei kriminizasaun difamasaun Sr. Ilucensio Xavier. update rezultadu inkontru ne\u2019ebe halao ho konselu ministru sr. Fidelis mangalais leite ba membru movimentu no journalista sira iha palasiu do Governu, Tersa feira 25/08/2020. Photo by: Bonia."}, {"text_idx": "#000037", "text": "Katak Ilucensio Xavier,\u201cMovimentu kontra Lei Kriminaliza Difamasaun laos mai husi deit sivil no individu orientasaun resistensia sira, maibe akademiku no Povu bain-bain sira, mak preokupa ho esbosu lei, ne\u2019ebe mak prepara husi Sua.Excelensia Ministru da Justisa. Ohin ekontru diak tebes, kuase oras ida nia laran ami troka ami nia hanoin."}, {"text_idx": "#000038", "text": "Iha diskusaun apresenta ami nia hanoin sira ba Sua.Exelensia relasiona ho lei krimanilizasaun difamasaun dejuri. Ami nia pozisaun, kontra total ba esbosu ne\u2019e mesmu ke ministru rasik hateten sira sedauk hetan material ruma kona-ba esbosu lei difamasaun dejuri. nu\u2019udar sosiedade sivil, sidadaun responsavel ami iha obrigasaun atu hato\u2019o ba ministru kona-ba preokupasaun publiku nian, tenki hato\u2019o ba ita nia governante sira hodi konsidera. Karik aban bain rua ministru kompotente hato\u2019o ba iha konselu do ministru, iha ona informasaun ruma hodi hare tuir rezimentu konselu ministru nian. Kumpri regras ka lae. Bele halo rezeita no la presiza lori mai deskuti iha konselu ministru. Ministru simu ita nia hanoin sira, nia sei estuda. Nia simu ona petisaun barak. Petisaun ne\u2019e, atu reforsa no mos materia ba Xefi konselu do Miinistru. Bele hare mos ami nia situasaun hodi konsidera esbosu ne\u2019e prense rekazitus konstituisionalidade."}, {"text_idx": "#000039", "text": "\u201cAmi kontra total tamba, primeiru ita bot sira hare ita nia estadu ne\u2019e, estadu direitu demokrtiku ita nia konstituisaun hateten direitu ba informasaun ne\u2019e nudar direitu laos obrigasaun entaun estadu presiza proteze no promove laos mai hapara."}, {"text_idx": "#000040", "text": "Ita nia kostituisaun, lei 41 koalia klaru, liberdade espresaun, labele iha sensura la iha limitasaun ita mos ratifika konvensaun ICCPA hateten momos. Ita nia estadu membru ba konvensaun ne\u2019e, laos ida ne\u2019e kontra mos prinsipio luta da resistensia nian? Iha mos ita nia relatoriu CVA ita ukun rasik aan la iha kriminlizasaun desfamasaun tamba ne\u2019e mak ami reseita total. Ita nia istoria hatudu katak, ita nia jornalista barak mate ba lia los tamba ne\u2019e, ita mai atu asegura direitu sira ninian, direitu ba liberdade, dala ida tan, funu tinan barak ne\u2019e atu hetan liberadae laos mai atu limita ita, ita estadu demokratika, estadu iha obrigasaun atu proteze no promove. Ilucensio Xavier informa ba jornalista Radio Rakambia iha palasiu Governu tersa feira (25/08/2020)."}, {"text_idx": "#000041", "text": "Ilucensio Xavier hatutan,\u201c Ami nia assinatura petisaun husi teritorio nasional hamutuk oitu centos diza novi (819) no lokraik ne\u2019e ami sei lori petisaun ba presidenti da reppublika no ministeru relevante sira. No movimentu ne\u2019e konpostu husi AJTL, organizasaun FRAMES Timor Leste, universidade sira iha Dili, husi sociedade sivil, komunidade bain-bain no mos ema organizasaun resistensia."}, {"text_idx": "#000042", "text": "Primeiru ministru, Presidenti da republika, presidente do parlamentu nacional, ministeriu da justisa rasik, nu\u2019udar autor ba esbosu ne\u2019e. No presidenti konselu ministru. Ne\u2019e azenda primeiru ita hato\u2019o uluk ita nia hanoin sira ba pasifikamente nu\u2019udar provokasaun ida, se la iha mak ita halo asaun demostrasaun kontinua. Maske pandemia, agora daudauk ne\u2019e iha lliberdade hela atu halo movimentasaun ne\u2019ebe iha tempu oras la simu mak ministru kontinua lori avansa ita iha diretu kontinua atu halo asaun.\u201d"}, {"text_idx": "#000044", "text": "Sr. VIRGILIU GUTERRES hateten.\u201cAgora dadauk. Iha faze ida ne\u2019e, Ministeriu Justisa sira fahe esbosu ba sosiedade sivil balun. Konselu Imprensa (KI) mos fahe. KI fo sai nia opiniaun ona, orgaun Estadu barak hanesan Chega, PDHJ no sira barak mak fo\u2019o ona. Hau hanoin husi atribuisaun ne\u2019e mak bazeia ba impulsu ne\u2019ebe organizasaun sira fo\u2019o. Ministeriu Justisa bele hare, atu lori kontinua ba oin ga para iha klaran. Hau hanoin husi reasaun Publiku ninian, inklui KI ezize ona ba Ministru Justisa retira Esbosu ne\u2019e ou kansella. Kriminaliza difamasaun ne\u2019e, viola ita nia konstituisaun sei hamate Demokrasia liu-liu hamate liberdade imprensa no liberdade expressaun."}, {"text_idx": "#000045", "text": "Lei ne\u2019e la diak. Kriminaliza difamasaun ne\u2019e buat la diak. La iha buat diak ida iha ne\u2019eba. Sertamente, demokrasia la lao tamba liu-liu Jornalista barak tauk atu hakerek buat ne\u2019ebe los. Tamba tauk ema atu ka\u2019er hatama kadeia ou sira ne\u2019ebe, hakarak atu kontinua hakerek nafatin ema sei ka\u2019er ba kadeia tamba lei ne\u2019e implika ona Kriminaliza. Kriminaliza atu implika hatama ema iha kadeia. Entaun publiku mos sei la hato\u2019o sira nia kritika. Se ema ruma kritika karik, ukun nain sira sei konsidera hanesan insultu ou difamasaun. Bele uza lei ne\u2019e hodi kaer sira, lori ba tribunal ikus mai hatama kadeia . Situasaun ida hanesan ne\u2019e, ita la bele ona koalia kona-ba Demokrasia tamba Demokrasia ninia moris, ninia iis ne\u2019e maka Liberdade imprensa no Liberdade expressaun.\u201d"}, {"text_idx": "#000047", "text": "\u201cHau hanoin pozisaun governu nian, ita bo\u2019ot sira rona Primeiro Ministro dala barak koalia ona, husik ba sosidade sivil sira halo diskusaun. Entidade hotu-hotu iha atu fo opiniaun, sira nia opiniaun saida kona-ba lei ne\u2019e. Husik lai, sira halo hotu kuandu apresenta ona, ita hare oinsa Opiniaun Publiku ne\u2019e, nia hakarak saida. Agora ne\u2019e seidauk, iha konsellu Ministro mos seidauk buat ruma, foin hanesan draft ida ne\u2019ebe maka bo\u2019ok hela iha Ministerio Justisa. Ami nia opiniaun mak ne\u2019e, husik ba atu ema hotu-hotu iha Timor-Leste, entidades sira, no mos iha rai liur fo opiniaun hakarak saida. Kuandu Lei ona maka ita dehan katak impaktu, buat seidauk iha diskusaun ne\u2019e, hau hanoin la iha problema ida. Husik ba, ema hot-hotu deskuti lai para fo opiniaun.\u201d Katak MAPCOMS Jeronimo iha salaun Delta Nova (04/07/2020)."}, {"text_idx": "#000051", "text": "Laura Abrantes hateten,\u201cAmi hetan konsultasaun husi dekretu lei kona-ba oinsa atu kriminaliza difamasaun ne\u2019e. Ami husi rede feto mos, hetan konsultasaun Ministeriu Justisa haruka mos mai iha rede feto atu nune\u2019e bele fo prespetiva ruma. Ha\u2019u la ko\u2019alia kona-ba rede feto. Maibe hanesan sidadaun ida, hakarak koalia kona-ba ha\u2019u nia pontu de vista bainhira involve mos hanesan ativista iha Redi Feto. Ami mos hola parte iha ne\u2019eba, diskusaun kona-ba lei ne\u2019e rasik. Atu kriminaliza difamasaun ne\u2019e hare\u2019e husi ami nia parte grupu sosiedade sivil seluk no opiniaun sira seluk karik kontra ami ituan tamba ami Pro lei ne\u2019e."}, {"text_idx": "#000052", "text": "kriminaliza difamasaun ami hare\u2019e husi pontus importante ne\u2019ebe maka liga ho vitima violensia bazeia ba Jeneru no ami hare\u2019e ba prinsipius fundamentais direitus humanus. Tamba sa maka ami dehan hanesan ne\u2019e, tamba iha audensia atu rona vitima violensia bazeia ba Jeneru. Iha kazu barak ne\u2019ebe maka relasiona ho kazu violensia domestika, vitimas barak maka hetan nafatin suspensaun husi sira nia kazu, to\u2019o kazu sira ne\u2019e pendenti barak no la fo akuzasaun. Atu nune\u2019e bele fo sentensa ba autor ka suspeitu ne\u2019ebe, maka komete kontra ofensa simples ka ofensa grave, ne\u2019ebe maka kontra vitima ne\u2019e ninia dignidade, humana."}, {"text_idx": "#000053", "text": "Ita kuandu koa\u2019lia kona-ba dignidade ema ne\u2019e rasik, ka ema lian kbi\u2019it laek ida, ami reklama hare\u2019e ba realidade. Hanesan servisu organizasaun sosiedade sivil no mos membru ba rede feto ami hare\u2019e ba asuntu ida ne\u2019e, bele ajuda vitima. Agora prosesu ba iha tribunal ne\u2019e, suspende maka barak. Tamba saida maka ita lakohi kriminaliza entaun suspeitu nene kontente hela ba suspende, depois ikus mai halo nafatin entaun siklu viziozu ne\u2019e la hamate, justru haburas tan.\u201d"}, {"text_idx": "#000054", "text": "Laura Abrantes hatutan,\u201dAmi hakarak defende Lei ne\u2019e, tamba Lei ne\u2019e iha vantajen ba ami. Hare husi parte segundu ema ida ne\u2019ebe maka hakarak defende sai defensor ba direitus umanus. Se ha\u2019u hanesan aktivista direitu umanus no defende feto nia direitu, ema insulta, ema estraga, ema halo hanesan ne\u2019e, halo hanesan ida ne\u2019eba. O husik hela, nonok deit? la defende para ita ko\u2019alia kona- ba direitu humanu ne\u2019e. Ami hare husi parte ida ne\u2019e."}, {"text_idx": "#000055", "text": "Ami hakarak defende dignidade umana atu defende duni ba ema. Ema labele naran difama o, ema labele naran lori o nia imajen tau iha rai sama. Ami hare ba parte ida ne\u2019e maka ami hakarak defende. Lei kriminaliza la\u2019os taka o nia ibun para o labele hatete lia los. Justru lei ne\u2019e iha ajuda o tenki hateten lia los para atu ba defende ema nia dignidade. Ohin hau bele trata ita bo\u2019ot, hau bele insulta, hau bele tolok ita bo\u2019ot, ha\u2019u bele halo saida deit. Lei la iha, ne\u2019e saida? ami hakarak mos lei sybermatika ne\u2019e mos tenki ser makaas, para bele kontrola sira ne\u2019ebe iha facebook, youtube, iha media sosial sira. La serve dalabarak ita hare, ita mak isin tauk fali, o\u0301 brani hateten a\u2019at, o\u0301 brani kontra ema nia dignidade. Kualker sabraut ida ba difama figura principal ida. Figura principal ne\u2019e halo buat la los ita tenki hateten, laos husik de\u2019it. Se maka atu foti ida ne\u2019e, se la iha baze legal. La iha faktus hatudu.\u201d"}, {"text_idx": "#000056", "text": "\u201cHa\u2019u hakarak Pro tamba ho razaun rua importante; hanorin Sidadania respeitu, hanorin saida maka tenki tane. Se ita ko\u2019alia valores sosio kulturais, valores Direitus Humanus ema nia dignidade. Ba hau, Lei ne\u2019e la limita liberdade espresaun. Ha\u2019u ko\u2019alia nafatin tamba ha\u2019u defende ema nia direitu lei ne\u2019e la kontra, la limita o nia liberdade ko\u2019alia."}, {"text_idx": "#000057", "text": "Ha\u2019u la\u2019os ema lei na\u2019in maibe, ha\u2019u hare lei husu o nia responsabilidade, ba o nia hahalok. kuandu o\u0301 la gosta ema ida ne\u2019e, o\u0301 hakerek karta ba nia, ha\u2019u la gosta ita bo\u2019ot nia karakter no atitude ida ne\u2019e, iha dialogu ida di\u2019ak atu hato\u2019o. Hatudu o nia kon\u0303esimentu o\u0301 nia matenek oinsa atu hato\u2019o o\u0301 nia submissaun ne\u2019e. Hau la gosta o\u0301 nia hahalok hanesan ne\u2019e. O halo buat ida ne\u2019e la tama ami nia fuan tamba ami hare o nia figura hanesan figura mundial. Ami hakarak ita bo\u2019ot pelo menus rona netik ami nia lian, laos kondena ema arbiru sem evidensia."}, {"text_idx": "#000058", "text": "Kondena ema sem evidensias lei ne\u2019e tenki iha duni para atu kontra ema sira naran arbiru de\u2019it. kuandu o\u0301 la iha evidensias o\u0301 naran tarata tun tarata esquerda, direita. O naran ba soke mai soke ba. Pior mak hakerek iha media sosial arbiru. Trata tamba iha evidensias katak, hau iha evidensias hanesan ne\u2019e, haruka karta ida hato\u2019o ba. O laiha evidensias o brani depois tau tan ID falsu."}, {"text_idx": "#000059", "text": "Lei ne\u2019e, hanorin ema edukativu, hanorin ema oinsa sai defensor direitus humanus, hanorin ema oinsa maka bele ko\u2019alia entermos de demokrasia. Demokrasia mos iha limitasoes para o atu limita oinsa o atu ko\u2019alia demokrasia iha nia korredor, tamba liga ho valores direitus humanus.\u201d Katak Laura Abrantes"}, {"text_idx": "#000065", "text": "Ministeriu Saude apela no husu asaun preventiva atu hapara kazu moras dengue iha Timor-Leste."}]